### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget vedtog på deres møde den 5. oktober 2021 at igangsætte planlægning for to nye solcelleanlæg på hhv. [adresse] ved [adresse] og efterfølgende på [adresse] på Asnæs. Beslutningen om at igangsætte planlægningen af netop disse to projekter blev truffet på baggrund af screening af 10 konkrete projekter i sommeren 2021.Sagen lægger op til udvalgets beslutning om at igangsætte planlægningen for solcelleanlæg på [adresse] ved at indkalde ideer og forslag til planlægningen med henblik på efterfølgende at udarbejde forslag til kommuneplantillæg og lokalplan for projektet.

## Indstillinger

Chefen for Plan, Byg og Miljø indstiller, at

1. der indkaldes ideer og forslag til kommuneplanlægningen med henblik på at planlægge for et større solcelleanlæg på [adresse].
2. der efterfølgende udarbejdes forslag til hhv. kommuneplantillæg og lokalplan.

## Behandling

Teknik- og Miljøudvalget.

## Sagsfremstilling

*Om projektet*
Der er tale om et areal på 64 ha placeret lige vest for eksisterende solcelleanlæg samt seks store vindmøller på ejendommen. Da der skal holdes respektafstand til bl.a. en nabo og karakteristisk bakketop, forventes det endelige areal at blive lidt mindre.

Det forventes, at der indenfor projektområdet kan etableres solceller med en samlet effekt på ca. 65 MW, hvilket på årsbasis kan levere grøn strøm, svarende til elforbruget i omkring 14.500 husstande.

Arealet bliver hegnet ind, men som ved [adresse] solcellepark hæves hegnet op til 30 cm over terræn, så dyreliv har adgang til området. Og af hensyn til indsyn etableres der slørende plantebælter, hvor det er nødvendigt. I drift vil arealet blive holdt med mekanisk klipning og uden pesticider eller gødning og solcellerne vil blive vasket med vand, hvis det er nødvendigt. Det giver gode vilkår for det lokale dyre- og planteliv, også for de arter, der ikke trives i det åbne land, og er gavnligt for grund- og overfladevand.

Ligeledes tænkes projektet at ligne det eksisterende anlæg og der indtænkes erfaringer gjort ved sidste projekt i området. Se nærmere beskrivelse af projektet fra rådgiver i bilag 1 samt oversigtskort, bilag 2.

**Plangrundlag**Lerchenborg Gods, matr. nr. 1a [adresse]., [adresse] ligger i landzone på halvøen Asnæs. Projektet forudsætter, at det udarbejdes et tillæg til kommuneplanen til teknisk anlæg, herunder indledningsvis at indkalde ideer og forslag til planlægningen. At realisere projektet kræver herudover nærmere lokalplanlægning.

Planlægningen vil tage udgangspunkt i retningslinjerne for større solcelleanlæg i det åbne land jf. Kommuneplan 2021-2032.

*Miljøvurdering*
Ansøger oplyser, at man er indstillet på at gennemføre en frivillig VVM-redegørelse i overensstemmelse med *Lov om miljøvurdering af planer og programmer og af konkrete projekter*. Det vil skabe et solidt overblik over vigtige faktorer i den samtidige planlægning.

*Administrationen anbefaler*Administrationen anbefaler, at der indkaldes ideer og forslag til kommuneplanlægningen med henblik på at udarbejde tillæg til kommuneplanen. Det anbefales desuden at planlægningen efterfølgende igangsættes, med mindre der indkommer væsentlige bemærkninger, som bør forelægges udvalget.

## Økonomiske konsekvenser

Ingen.